ტაგანროგის რკინიგზის სადგურის სამლოცველო

ტაგანროგის რკინიგზის სადგურის სამლოცველო () — ყოფილი მართლმადიდებლური სამლოცველო ტაგანროგში, როსტოვის ოლქი, რუსეთის ფედერაცია. მდებარეობდა ტაგანროგის ძველი რკინიგზის სადგურის შენობის წინ. აგებულია 1908 წელს. დაანგრიეს 1920-იან წლებში.

 ისტორია 
სამლოცველოს საფუძვლის ჩაყრა, რომელიც სადგურ ტაგანროგის წინ მდებარებდა და რომელიც აშენდა შემოწირული თანხებით, გაიმართა 1904 წლის 5 ოქტომბერსГаврюшкин О. П. Вокзальная часовня // Таганрог. Энциклопедия. — Таганрог: Антон, 2008. — С. 261. — ISBN 978-5-88040-064-5.. 

სამლოცველო ააგეს მისი საიმპერატორო უდიდებულესობის მეფისწულ ალექსეი ნიკოლოზის ძე რომანოვის დაბადების დღის აღსანიშნავადКиричек М. С. Святые купола Таганрога. — Таганрог: ИП Стадников, 2008. — С. 83-84. — ISBN 978-5-9901455-1-1..

კურთხევა მოახდინა ტაგანროგის მიქაელ მთავარანგელოზის ეკლესიის მღვდელმაГаврюшкин О. П. Отблески золотых куполов. История таганрогских церквей и захоронений христианского кладбища. — Таганрог: 1999. — С. 118—119. — ISBN 5-87612-016-2., სწორედ ამ ეკლესიას მიეწერებოდა ახლად აგებული სამლოცველოКиричек М. С. Святые купола Таганрога. — Таганрог: ИП Стадников, 2008. — С. 83-84. — ISBN 978-5-9901455-1-1.. ფუნდამენტში ჩააყოლეს პერგამენტი, რომელიც ჩადებული იყო თუთიის მილში. წერილის ტექსტი ასე იკითხებოდა: 

სამლოცველოს საფუძვლის ჩაყრის შემდეგ პირველი კლასის დარბაზში გაიმართა სადილი სამთავრობო პირებისათვის და მრავალრიცხოვანი მოწვეული სტუმრებისათვის. პირველი სადღეგრძელო ითქვა უფლისწულ ალექსეის სახელზე. 

სამლოცველოს კურთხევა შედგა 1908 წლის 22 ოქტომბერს. კურთხევა მოახდინა ტაგანროგის მიქაელ მთავარანგელოზის ეკლესიის მღვდელმა. 

სამლოცველოში დიდი ხნის განმავლობაში ინახებოდა პოჩაევის ღვთისმშობლის ხატი, რომელიც ტაგანროგის იოანე ნათლისმცემლის ეკლესიის აშენების შემდეგ იქ გადააბრძანეს. 

1923 წელს, ხელისუფლების ზეწოლით, რკინიგზელების კრებამ გამოიტანა დადგენილება, რომ სამლოცველო გაუქმებულიყო. სამლოცველო დახურეს და დაიტაცეს იქ არსებული ფასეულობები. სამლოცველო საბოლოოდ დაანგრიეს 1920-იან წლებში.

ავტორობა 
სამლოცველოს პროექტის ავტორობა დღემდე არაა დადგენილი, ზუსტად ცნობილია, რომ, 1887 წელს მოსკოველი არქიტექტორი ფიოდორ შეხტელიПисьмо А. П. Чехова Ф. О. Шехтелю от 11.04.1887  // Чехов А. П. Полное собрание сочинений и писем. — М.: Наука, 1974—1983. — Т. XIII. — С. 316—317., მუშაობდა პროექტზე, რომელშიც ეკლესიის მამასახლისი გახდა მ. ჩეხოვი, ანტონ ჩეხოვის ბიძა. თავად ა. ჩეხოვმა მიიღო აქტიური მონაწილეობა მრევლსა და არქიტექტორს შორის მოლაპარაკებებში. ეს პროექტი იყო ახალგაზრდა არქიტექტორის პირველი საეკლესიო ნამუშევარიЛебедева Е. Преображавший мир красотой // www.pravoslavie.ru. — 2009. — 18 сент..

 იხილეთ აგრეთვე 
 ტაგანროგის ყაზანის ღვთისმშობლის ხატის სამლოცველო

სქოლიო

კატეგორია:ტაგანროგის დაკარგული ეკლესიები
კატეგორია:ტაგანროგის ღირსშესანიშნაობები